II. Nemá nilimapakgsin nanakgalhí nema nalichiwinan tu nilimatlanit, wi nak limapakgsin.
Nemà nilimapakgsin tlan liskujkan puxamakaw chichini' chu limakgpuntumikan ja'e tapakgsin xlakata:|a) Nakitaya puxamakututu chatutu nema akgkitsis puxam tatiyanikán, ixtapakgtanutkan ixputamakxtumin xkaxtlawananin tapakgsin, ixtamakxtumit makgantaxtunanin, tiku nitamatli la wi tapakgsin xla lipulatamatni nema tatlawanit putum tamakxtumit.|b) Nakitaya puxamakututu chatutu nema akgkitsis puxam tatiyanikan, ixtapakgtanutkan ti tapulakkaxtlawa tapakgsit tiku nitamatlani la wi tapakgsin xa lipulatamatni nema tatlawanit putum tamakxtumit.|c) Xlikgawana pulataman xala xtapakgsitachixkuwit namalhani tapakgsin la wi xla lipulatamatni, pulataman chu ixkilhpulakni pulatama nachunalitum nema tlawakanitancha nak pulatamat mejicano.|d) Kitawilayacha puxamakututu chatutu nema akgkitsis puxam, tatiyanikàn ixtapakgtanutkan, kan neje xaputum ixkaxtlawananin tapakgsit xla pulatamat nema nitamatlani la tatlawanit, chu|e) Kitawilayacha puxamakututu chatutu nema akgkitsis puxam, tatiyanikan nak ixtapakgtanutkan nak tamakxtumit nema taminacha nak ixkilhpulakni pulatamat.|f) Ixtamakxtumit tipalhuwa tapuwan nema tatsokgnit nak pumapakgsin xatalaksaklhkayawan, la tawanacha xanapuxkùn xalakgatum lipulatamatni tiku tamatlani la wija tapakgsin xatalaksaklhkayawan xlipulatamatni; chu la tawilana tamakxtumit xatipalhuwa tapuwan usu nak, pulatamat talhkanit xamapuxkun tiku tamatlani la wi tapakgsin neje tatlawanit putum tapakgsin xala pulatamat chu wa mastalh xatalakgtsokgne.|g) Xatilanka litalhkatayan ixlakgchan tachixkuwit tamalhani la wí tapakgsin xla ixkilhpulakni pulatama nema tatlawanitancha xatatliwekghat lipulatamatni chu tamatlaninitancha xpulakkaxtlawakan xtapakgsitachixkuwit, talakastukacha xlakchanat tachixkuwit la lakgachixkuwikan nak ja'e limapakgsin. Nachunalitum limakgtakgalhat ixlakchanat tachixkuwit la lakgchan pulatamat xtapakgsitachixkuwit, tamalhani la wi tapakgsin nema tamaxtucha xpukaxtlawan tapakgsin xala ju'u chu litilanka litalhkayawan xlakchanat tachixkuwit xla ixkilhpulakni pulatama.|Pala ni xalimalhanit la wi tapakgsin xatalaksaklhkayawan xla limapakgsin pulh na akxilhkan la wi nak likatsin.|Tapakgsin xatalaksaklhkayawan lipulatamatni chu xa ju'u tipuxamakaw chichi' namakgpuntumikan ya tsuku nawan ixlitlawat talaksaklhkayawan xniku namaklakaskinkan, nila nalakkaxtlawakan.|Xatalakkaxlan lanka xpulakkaxlan talakapun nalichiwinan, tu nitamatlanit xa tapakgsit pala wi akgtsayan lilakalhkayawan malhanikan tapakgsin.